Influensermarkedsføring eller påvirkningsmarkedsføring, på engelsk kalt og , er markedsføring som ikke retter reklamebudskapet direkte mot kjøpergrupper og publikum, men isteden benytter seg av innflytelsesrike enkeltindivider i markedskommunikasjonen. Produsenter, forhandlere og annonsører forsøker da å drive merkevarebygging og øke salget ved å knytte bestemte produkter til populære personligheter som har påvirkningskraft på mulige kjøpere. Ved å utnytte tilliten og troverdigheten influencerne har som trendsettere og forbilder for sine lojale følgere og beundrere, kan en nå ut til og påvirke målgruppene for produktene mer effektivt.